ΠΡΩΤΟΚΟΛΛΟ που καθορίζει τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Πράσινου Ακρωτηρίου σχετικά με την αλιεία στα ανοικτά των ακτών του Πράσινου Ακρωτηρίου

Άρθρο 1

Κατ' εφαρμογή του άρθρου 2 της συμφωνίας και για περίοδο τριών ετών από τις 6 Σεπτεμβρίου 1994, χορηγούνται οι ακόλουθες δυνατότητες αλιείας:

α) Ιδιαίτερα μεταναστευτικά είδη:

- θυνναλιευτικά γρι-γρι με ψυκτικές εγκαταστάσεις: 23 σκάφη,

- θυνναλιευτικά με καλάμι και επιφανειακά παραγάδια: 17 σκάφη 7

β) Λοιπά είδη:

- αλιευτικά με παραγάδια βυθού: 3 σκάφη, υπό τον όρο ότι η χωρητικότητα κάθε σκάφους θα είναι μικρότερη από 210 κοχ.

Άρθρο 2

1. Η χρηματική αντιστάθμιση που αναφέρεται στο άρθρο 7 της συμφωνίας καθορίζεται, για την περίοδο που αναφέρεται στο άρθρο 1, σε 1 063 500 Ecu και καταβάλλεται σε τρεις ετήσιες δόσεις.

Στην περίπτωση της αλιείας τόνου, η αντιστάθμιση αυτή καλύπτει βάρος αλιευμάτων στα ύδατα του Πράσινου Ακρωτηρίου 4 850 τόνων κατ' έτος. Σε περίπτωση που τα αλιεύματα τονοειδών που πραγματοποιούν τα σκάφη της Κοινότητας στα ύδατα του Πράσινου Ακρωτηρίου υπερβαίνουν την ποσότητα αυτή, το προαναφερθέν ποσό αυξάνεται κατά 50 Ecu για κάθε επιπλέον αλιευόμενο τόνο.

2. Η χρησιμοποίηση της αντιστάθμισης αυτής εμπίπτει στην αποκλειστική αρμοδιότητα των αρχών του Πράσινου Ακρωτηρίου.

3. Η εν λόγω αντιστάθμιση καταβάλλεται σε λογαριασμό που ανοίγεται σε ένα χρηματοπιστωτικό οργανισμό ή σε οποιονδήποτε άλλο οργανισμό που θα ορίσουν οι αρχές του Πράσινου Ακρωτηρίου.

Άρθρο 3

Η Κοινότητα συμμετέχει, εξάλλου, κατά τη διάρκεια της περιόδου που ορίζεται στο άρθρο 1, στη χρηματοδότηση ενός επιστημονικού ή τεχνικού προγράμματος του Πράσινου Ακρωτηρίου (εξοπλισμός, υποδομή, σεμινάρια, μελέτες κ.λπ.) που προορίζεται για τη βελτίωση των αλιευτικών γνώσεων που αφορούν την αποκλειστική οικονομική ζώνη του Πράσινου Ακρωτηρίου, με ποσό ύψους 261 900 Ecu.

Το ποσό αυτό τίθεται στη διάθεση του υπουργείου Αλιείας, Γεωργίας και Αγροτικής Ανάπτυξης του Πράσινου Ακρωτηρίου και καταβάλλεται στον τραπεζικό λογαριασμό που υποδεικνύεται από αυτό.

Άρθρο 4

1. Τα δύο συμβαλλόμενα μέρη συμφωνούν ότι η βελτίωση των ικανοτήτων και των γνώσεων των προσώπων που ασχολούνται με τη θαλάσσια αλιεία αποτελεί βασικό στοιχείο επιτυχίας της συνεργασίας τους. Για το σκοπό αυτό, η Κοινότητα διευκολύνει την είσοδο των υπηκόων του Πράσινου Ακρωτηρίου στα ιδρύματα των κρατών μελών της και θέτει προς τούτο στη διάθεσή τους υποτροφίες σπουδών και πρακτικής εκπαίδευσης στους διάφορους επιστημονικούς, τεχνικούς και οικονομικούς τομείς που είναι σχετικοί με την αλιεία. Οι εν λόγω υποτροφίες δύνανται επίσης να χρησιμοποιηθούν σε οποιοδήποτε κράτος που συνδέεται με την Κοινότητα με συμφωνία συνεργασίας.

2. Το συνολικό κόστος των εν λόγω υποτροφιών δεν δύναται να υπερβαίνει τα 174 600 Ecu. Τμήμα του ποσού αυτού δύναται, με αίτηση των αρμοδίων αρχών του Πράσινου Ακρωτηρίου, να χρησιμοποιείται για την κάλυψη των εξόδων συμμετοχής σε διεθνείς συνεδριάσεις ή σε πρακτικές ασκήσεις στον τομέα της αλιείας. Το ποσό αυτό καταβάλλεται ανάλογα με τον ρυθμό χρησιμοποίησής του.

Άρθρο 5

Σε περίπτωση που η Κοινότητα παραλείψει να πραγματοποιήσει τις πληρωμές που προβλέπονται στα άρθρα 2 και 3, η εφαρμογή του παρόντος πρωτοκόλλου δύναται να ανασταλεί.

Άρθρο 6

Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας του Πράσινου Ακρωτηρίου καταργείται και αντικαθίσταται από το παράρτημα του παρόντος πρωτοκόλλου.

Άρθρο 7

Το παρόν πρωτόκολλο και το παράρτημά του τίθενται σε ισχύ κατά την ημερομηνία της υπογραφής τους.

Εφαρμόζονται από τις 6 Σεπτεμβρίου 1994.

ΠΑΡΑΡΤΗΜΑ

ΟΡΟΙ ΓΙΑ ΤΗΝ ΑΣΚΗΣΗ ΤΗΣ ΑΛΙΕΙΑΣ ΣΤΗΝ ΑΛΙΕΥΤΙΚΗ ΖΩΝΗ ΤΟΥ ΠΡΑΣΙΝΟΥ ΑΚΡΩΤΗΡΙΟΥ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ

Α. Διατυπώσεις που εφαρμόζονται κατά την υποβολή αιτήσεων και την έκδοση αδειών

1. Οι αρμόδιες αρχές της Κοινότητας υποβάλλουν, μέσω της αντιπροσωπείας της Επιτροπής στο Πράσινο Ακρωτήριο, στο υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου, αίτηση για κάθε σκάφος που επιθυμεί να αλιεύσει δυνάμει της συμφωνίας, τουλάχιστον 15 ημέρες πριν από την ημερομηνία έναρξης της αιτούμενης περιόδου ισχύος.

Οι αιτήσεις υποβάλλονται σε έντυπα που παρέχονται για το σκοπό αυτό από το υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου, σύμφωνα με το υπόδειγμα που επισυνάπτεται κατωτέρω (προσάρτημα 1).

2. Κάθε αίτηση για την έκδοση άδειας συνοδεύεται από την απόδειξη πληρωμής των τελών για την περίοδο ισχύος της άδειας. Η εν λόγω πληρωμή πραγματοποιείται σε λογαριασμό που ανοίγεται σε ένα χρηματοπιστωτικό οργανισμό ή σε οποιοδήποτε άλλο οργανισμό που ορίζεται από τις αρχές του Πράσινου Ακρωτηρίου.

Τα τέλη περιλαμβάνουν όλους τους εθνικούς και τοπικούς φόρους, εκτός από τα λιμενικά τέλη και τα έξοδα παροχής υπηρεσιών.

3. Οι άδειες για όλα τα σκάφη χορηγούνται, εντός προθεσμίας 15 ημερών από τη λήψη της απόδειξης πληρωμής που αναφέρεται στο σημείο 2, από το υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου, στους πλοιοκτήτες ή τους εκπροσώπους τους, μέσω της αντιπροσωπείας της Επιτροπής των Ευρωπαϊκών Κοινοτήτων στο Πράσινο Ακρωτήριο.

4. Η άδεια εκδίδεται στο όνομα ενός συγκεκριμένου σκάφους και δεν είναι μεταβιβάσιμη. Εντούτοις, με αίτηση της Επιτροπής των Ευρωπαϊκών Κοινοτήτων, η άδεια ενός σκάφους δύναται να αντικατασταθεί και, σε περίπτωση ανωτέρας βίας, αντικαθίσταται από μια νέα άδεια που εκδίδεται στο όνομα ενός σκάφους με χαρακτηριστικά παρόμοια με εκείνα που έχει το προς αντικατάσταση σκάφος. Ο πλοιοκτήτης του προς αντικατάσταση σκάφους επιστρέφει την ακυρωθείσα άδεια στο υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου μέσω της αντιπροσωπείας της Επιτροπής των Ευρωπαϊκών Κοινοτήτων στο Πράσινο Ακρωτήριο.

Στη νέα άδεια αναφέρονται:

- η ημερομηνία έκδοσης,

- το γεγονός ότι η άδεια αυτή αντικαθιστά την άδεια του προηγουμένου σκάφους, για την εναπομένουσα περίοδο ισχύος.

Στην περίπτωση αυτή, για την εναπομένουσα περίοδο ισχύος, δεν οφείλονται τα τέλη που προβλέπονται στο άρθρο 4 παράγραφος 2 της συμφωνίας.

5. Η άδεια πρέπει να βρίσκεται πάντοτε επί του σκάφους.

6. Το υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου ανακοινώνει, πριν από την έναρξη ισχύος της συμφωνίας, τις λεπτομέρειες καταβολής των τελών, και ιδίως τα στοιχεία που αφορούν τους τραπεζικούς λογαριασμούς και τα νομίσματα που πρέπει να χρησιμοποιηθούν.

Β. Διατάξεις που εφαρμόζονται στα θυνναλιευτικά και τα αλιευτικά με παραγάδια επιφανείας

1. Οι άδειες ισχύουν για περίοδο ενός έτους και είναι ανανεώσιμες.

2. Τα τέλη καθορίζονται σε 20 Ecu ανά τόνο που αλιεύτηκε στην αλιευτική ζώνη του Πράσινου Ακρωτηρίου.

3. Οι άδειες εκδίδονται μετά την καταβολή στο υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου, κατ' αποκοπή ποσού ύψους 1 500 Ecu ετησίως ανά θυνναλιευτικό γρι-γρί και 300 Ecu ετησίως ανά θυνναλιευτικό με καλάμι και παραγάδια επιφανείας ετησίως, ήτοι ποσό που ισοδυναμεί με εισφορές για την αλίευση:

- 75 τόνων τόνου ετησίως για τα θυνναλιευτικά γρι-γρι,

- 15 τόνων τόνου ετησίως για τα θυνναλιευτικά με καλάμι και επιφανειακά παραγάδια.

4. Ο πλοίαρχος συμπληρώνει δήλωση αλιευμάτων για κάθε αλιευτική περίοδο στην αλιευτική ζώνη του Πράσινου Ακρωτηρίου, σύμφωνα με το υπόδειγμα που αναφέρεται στο προσάρτημα 2.

Οι δηλώσεις διαβιβάζονται για επεξεργασία στο Institut francais de recherche scientifique et technique d'Outre-Mer (ORSTOM), στο Instituto espaρol de oceanografia (IEO) και το Instituto nacional de inveastigaηiγo das Pescas του Πράσινου Ακρωτηρίου (INIP) εντός προθεσμίας ενός μηνός μετά από τη λήξη εκάστου ημερολογιακού τριμήνου.

Τα κράτη μέλη ανακοινώνουν στην Επιτροπή των Ευρωπαϊκών Κοινοτήτων, πριν από τις 15 Απριλίου, τους τόνους αλιευμάτων του περασμένου έτους, όπως επιβεβαιώνονται από τα επιστημονικά ινστιτούτα. Βάσει των στοιχείων αυτών, η Επιτροπή καταρτίζει εκκαθάριση των οφειλομένων τελών για κάθε ετήσια αλιευτική περίοδο, εκκαθάριση που διαβιβάζει για παρατηρήσεις στο υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου.

Η Επιτροπή των Ευρωπαϊκών Κοινοτήτων κοινοποιεί την εκκαθάριση στους πλοιοκτήτες, το αργότερο στο τέλος Απριλίου, οι οποίοι διαθέτουν προθεσμία 30 ημερών για να εκπληρώσουν τις οικονομικές υποχρεώσεις τους. Εάν το ύψος του οφειλόμενου ποσού για τις αλιευτικές δραστηριότητες που ασκήθηκαν δεν είναι ίσο με το ποσό της προκαταβολής, το αντίστοιχο εναπομένον ποσό δεν επιστρέφεται στον πλοιοκτήτη.

Γ. Διατάξεις που εφαρμόζονται για την έκδοση αδειών για τα λοιπά σκάφη

Για τα αλιευτικά με παραγάδια βυθού, οι άδειες ισχύουν για τρεις, έξι ή δώδεκα μήνες. Τα ετήσια τέλη καθορίζονται σε συνάρτηση με την ολική χωρητικότητα -100 Ecu ανά κοχ- και prorata με τη διάρκεια ισχύος της άδειας.

Δ. Δηλώσεις αλιευμάτων

1. Τα θυνναλιευτικά γρι-γρι, τα θυνναλιευτικά με καλάμι και τα αλιευτικά με παραγάδια επιφανείας συμπληρώνουν τις δηλώσεις αλιευμάτων που αναφέρονται στο σημείο Β παράγραφος 4.

2. Τα αλιευτικά με παραγάδια βυθού είναι υποχρεωμένα να ανακοινώνουν στο υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου τα αλιεύματά τους, με βάση το επισυναπτόμενο υπόδειγμα (προσάρτημα 3), μέσω της αντιπροσωπείας της Επιτροπής των Ευρωπαϊκών Κοινοτήτων στο Πράσινο Ακρωτήριο. Αυτές οι δηλώσεις αλιευμάτων είναι μηνιαίες και πρέπει να ανακοινώνονται τουλάχιστον ανά τρίμηνο.

3. Τα σχετικά έγγραφα πρέπει να συμπληρώνονται ευκρινώς και να υπογράφονται από τον πλοίαρχο του σκάφους.

4. Σε περίπτωση μη τήρησης των προαναφερθεισών διατάξεων, οι αρμόδιες αρχές του Πράσινου Ακρωτηρίου επιφυλάσσονται του δικαιώματος να επιβάλουν, μεταξύ άλλων, τις ακόλουθες κυρώσεις, οι οποίες δύνανται ενδεχομένως να επιβληθούν σωρευτικά:

- αναστολή της άδειας του υπό κατηγορία σκάφους,

- καταβολή προστίμου,

Στην περίπτωση αυτή, ενημερώνεται σχετικά η αντιπροσωπεία της Επιτροπής των Ευρωπαϊκών Κοινοτήτων στο Πράσινο Ακρωτήριο.

Ε. Εκφορτώσεις αλιευμάτων

Τα θυνναλιευτικά της Κοινότητας φροντίζουν να συμμετέχουν στον εφοδιασμό των κονσερβοποιείων τόνου του Πράσινου Ακρωτηρίου, ανάλογα με τις αλιευτικές δραστηριότητές τους στη ζώνη, σε τιμή που καθορίζεται κατόπιν κοινής συμφωνίας μεταξύ των πλοιοκτητών της Κοινότητας και των αλιευτικών αρχών του Πράσινου Ακρωτηρίου, με βάση τις τρέχουσες τιμές της διεθνούς αγοράς. Το ποσό καταβάλλεται σε μετατρέψιμο νόμισμα.

Εξάλλου, τα θυνναλιευτικά που εκφορτώνουν τα αλιεύματά τους σε λιμένα του Πράσινου Ακρωτηρίου φροντίζουν να θέτουν στη διάθεση των αλιευτικών αρχών του Πράσινου Ακρωτηρίου ένα μέρος των παρεμπιπτόντων αλιευμάτων τους σε τιμές της τοπικής αγοράς.

ΣΤ. Ναυτολόγηση

1. Οι πλοιοκτήτες θυνναλιευτικών και αλιευτικών με επιφανειακά παραγάδια αναλαμβάνουν την υποχρέωση να προσλαμβάνουν υπηκόους του Πράσινου Ακρωτηρίου, υπό τους ακόλουθους όρους και περιορισμούς:

- για το στόλο των θυνναλιευτικώνν γρι-γρι, ναυτολογούνται τέσσερις ναυτικοί του Πράσινου Ακρωτηρίου κατά την αλιευτική περίοδο τόνου στην αλιευτική ζώνη του Πράσινου Ακρωτηρίου,

- για το στόλο των θυνναλιευτικών με καλάμι, ναυτολογούνται τρεις ναυτικοί του Πράσινου Ακρωτηρίου, κατά την αλιευτική περίοδο τόνου στην αλιευτική ζώνη του Πράσινου Ακρωτηρίου, εντός του ορίου του ενός ναυτικού ανά σκάφος,

- για το στόλο των αλιευτικών με επιφανειακά παραγάδια, ναυτολογούνται δύο ναυτικοί του Πράσινου Ακρωτηρίου κατά τη διάρκεια της αλιευτικής περιόδου στην αλιευτική ζώνη του Πράσινου Ακρωτηρίου, εντός του ορίου του ενός ναυτικού ανά σκάφος.

2. Ο μισθός των εν λόγω ναυτικών καθορίζεται, πριν από την έκδοση των αδειών, με κοινή συμφωνία μεταξύ των πλοιοκτητών ή των εκπροσώπων τους και των αρμοδίων αρχών του Πράσινου Ακρωτηρίου 7 επιβαρύνει τους πλοιοκτήτες και πρέπει να περιλαμβάνει το κοινωνικό καθεστώς στο οποίο υπόκεινται οι ναυτικοί (μεταξύ άλλων, ασφάλεια ζωής, ατυχημάτων, ασθενείας). Ο πλοιοκτήτης ή ο εκπρόσωπός του διαβιβάζει αντίγραφο της σύμβασης εργασίας στη Γενική Διεύθυνση Αλιείας του Πράσινου Ακρωτηρίου.

3. Σε περίπτωση μη ναυτολόγησης, οι πλοιοκτήτες υποχρεούνται να καταβάλουν ένα κατ' αποκοπή ποσό που ισοδυναμεί με τους μισθούς των εν λόγω ναυτικών.

Το ποσό αυτό θα χρησιμοποιείται για την κατάρτιση ναυτικών του Πράσινου Ακρωτηρίου και θα καταβάλλεται στο λογαριασμό που υποδεικνύουν οι αρμόδιες αρχές του Πράσινου Ακρωτηρίου.

4. Ο πλοιοκτήτης ή ο εκπρόσωπός του διαβιβάζει στο υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου τον κατάλογο των ναυτικών του Πράσινου Ακρωτηρίου που επιβιβάσθηκαν σε κοινοτικά σκάφη κατά την τρέχουσα περίοδο, με μνεία της εγγραφής τους ως μέλη του πληρώματος και ένδειξη των σκαφών επί των οποίων επιβιβάσθηκαν.

Ζ. Επιβίβαση παρατηρητών

1. Το στο υπουργείο Αλιείας, Γεωργίας και Αγροτικής Ανάπτυξης κοινοποιεί στους πλοιοκτήτες ή στον εκπρόσωπό τους, πριν από την έκδοση αδειών, τον κατάλογο των σκαφών στα οποία πρέπει να επιβιβασθεί ένας παρατηρητής.

Ο παρατηρητής δεν πρέπει να παραμείνει επί του σκάφους περισσότερο από όσο χρειάζεται για την εκπλήρωση της αποστολής του.

Ο μισθός και οι κοινωνικές εισφορές του παρατηρητή επιβαρύνουν τις αρμόδιες αρχές του Πράσινου Ακρωτηρίου.

2. Οι συνθήκες επιβίβασης και το έργο του παρατηρητή δεν πρέπει να διακόπτουν ούτε να εμποδίζουν τις αλιευτικές δραστηριότητες. Η επιβίβαση του παρατηρητή πραγματοποιείται σε λιμένα που επιλέγεται από τον πλοιοκτήτη και πραγματοποιείται κατά την έναρξη της πρώτης παλίρροιας μετά από την κοινοποίηση του καταλόγου των καθορισμένων σκαφών.

Οι ενδιαφερόμενοι πλοιοκτήτες ανακοινώνουν εντός προθεσμίας δύο εβδομάδων και με προειδοποίηση δέκα ημερών, τις ημερομηνίες και τους λιμένες του Πράσινου Ακρωτηρίου που προβλέπονται για την επιβίβαση των παρατηρητών.

Σε περίπτωση που ο παρατηρητής επιβιβασθεί σε μια ξένη χώρα, τα έξοδα ταξιδίου του παρατηρητή επιβαρύνουν τον πλοιοκτήτη. Εάν ένα θυνναλιευτικό στο οποίο έχει επιβιβασθεί ένας παρατηρητής του Πράσινου Ακρωτηρίου εξέλθει από την αλιευτική ζώνη του Πράσινου Ακρωτηρίου, πρέπει να λαμβάνονται όλα τα απαραίτητα μέτρα για την εξασφάλιση της επιστροφής του παρατηρητή το συντομότερο δυνατό στο Πράσινο Ακρωτήριο, με έξοδα του πλοιοκτήτη.

Η. Αλιευτικές ζώνες

Τα σκάφη της Κοινότητας θα δύνανται να ασκούν τις αλιευτικές τους δραστηριότητες στις ακόλουθες ζώνες, που ορίζονται σε σχέση με τις γραμμές βάσης:

- πέραν των δώδεκα μιλίων για τα θυνναλιευτικά γρι-γρι και τα αλιευτικά με επιφανειακά παραγάδια,

- πέραν των έξι μιλίων για τα θυνναλιευτικά με καλάμι,

- από τις γραμμές βάσης για την αλιεία ζωντανού δολώματος και για τα αλιευτικά με παραγάδια βυθού.

Θ. Επιτρεπόμενο μέγεθος ματιών

Οι ελάχιστες διαστάσεις για τα διάκενα των διχτυών που επιτρέπονται για το σάκο της τράτας (τραβηγμένο δίχτυ) είναι οι ακόλουθες:

- 16 χιλιοστά για την αλιεία ζωντανού δολώματος.

Στην περίπτωση του τόνου, εφαρμόζονται οι διεθνείς κανόνες όπως συνιστά η ICCAT.

Ι. Είσοδος και έξοδος από τη ζώνη, ραδιοτηλεφωνικές επικοινωνίες

1. Όλα τα σκάφη της Κοινότητας που ασκούν τις αλιευτικές τους δραστηριότητες στην αλιευτική ζώνη του Πράσινου Ακρωτηρίου στα πλαίσια της συμφωνίας, ανακοινώνουν στο σταθμό ασυρμάτου του Sγo Vicente, την ημερομηνία και την ώρα καθώς και τη θέση τους, κάθε φορά που εισέρχονται ή εξέρχονται από την αλιευτική ζώνη του Πράσινου Ακρωτηρίου.

2. Κατά την έξοδό τους από την αλιευτική ζώνη του Πράσινου Ακρωτηρίου, τα σκάφη ανακοινώνουν τον απολογισμό των αλιευμάτων τους στις αρμόδιες αρχές του Πράσινου Ακρωτηρίου, μέσω του σταθμού ασυρμάτου του Sγo Vicente.

3. Ο κωδικός κλήσης καθώς και η συχνότητα εργασίας και τα ωάρια, θα ανακοινώνονται στους πλοιοκτήτες ή τους εκπροσώπους τους, από το υπουργείο Αλιείας, Γεωργίας και Αγροτικής Ανάπτυξης του Πράσινου Ακρωτηρίου, κατά τη στιγμή της χορήγησης της αδείας.

4. Σε περίπτωση που δεν είναι δυνατή η χρησιμοποίηση του εν λόγω ασυρμάτου, τα σκάφη δύνανται να χρησιμοποιούν άλλα εναλλακτικά μέσα επικοινωνίας, όπως το τέλεξ ή το τέλεφαξ.

Κ. Λιμενικές εγκαταστάσεις και χρήση προμηθειών και υπηρεσιών

Τα σκάφη της Κοινότητας φροντίζουν να προμηθευθούν στο Πράσινο Ακρωτήριο όλες τις προμήθειες και όλες τις υπηρεσίες που είναι απαραίτητες για την άσκηση των δραστηριοτήτων τους. Οι αρμόδιες αρχές του Πράσινου Ακρωτηρίου καθορίζουν, κατόπιν συμφωνίας με τους πλοιοκτήτες ή τους εκπροσώπους τους, τους όρους χρησιμοποίησης των λιμενικών εγκαταστάσεων και, εφόσον παρίσταται ανάγκη, των προμηθειών και υπηρεσιών.

Λ. Διαδικασία σε περίπτωση ελέγχου σε σκάφος

1. Η αντιπροσωπεία της Επιτροπής των Ευρωπαϊκών Κοινοτήτων στο Πράσινο Ακρωτήριο ενημερώνεται εντός προθεσμίας 48 ωρών σχετικά με κάθε έλεγχο αλιευτικού σκάφους, στην αλιευτική ζώνη του Πράσινου Ακρωτηρίου, το οποίο φέρει σημαία ενός κράτους μέλους της Κοινότητας και ασκεί τις δραστηριότητές του στα πλαίσια της παρούσας συμφωνίας. Μια συνοπτική έκθεση των συνθηκών και των λόγων που οδήγησαν στον έλεγχο αυτού του σκάφους θα πρέπει να υποβάλλεται εντός προθεσμίας 72 ωρών.

2. Μετά τη λήψη των προαναφερθέντων στοιχείων, πραγματοποιείται, εντός προθεσμίας 24 ωρών, συνεδρίαση μεταξύ της αντιπροσωπείας της Επιτροπής των Ευρωπαϊκών Κοινοτήτων στο Πράσινο Ακρωτήριο, του υπουργείου Αλιείας, Γεωργίας και Αγροτικής Ανάπτυξης του Πράσινου Ακρωτηρίου και των αρχών ελέγχου, με ενδεχόμενη συμμετοχή ενός εκπροσώπου του ενδιαφερόμενου κράτους μέλους, με σκοπό την ανταλλαγή όλων των εγγράφων και χρήσιμων πληροφοριών που θα μπορούσαν να βοηθήσουν την αποσαφήνιση των συνθηκών, υπό τις οποίες έλαβαν χώρα τα διαπιστωθέντα γεγονότα. Ο πλοιοκτήτης ή ο εκπρόσωπός του ενημερώνεται σχετικά με το αποτέλεσμα της εν λόγω συνεδρίασης καθώς και σχετικά με όλα τα μέτρα που δύνανται να προκύψουν από τον έλεγχο του σκάφους.

3. Το σκάφος που υπόκειται σε έλεγχο λόγω παράβασης στον τομέα της αλιείας, ελευθερώνεται με την κατάθεση εγγύησης η οποία θα καθορίζεται, λαμβάνοντας υπόψη τις δαπάνες του ελέγχου καθώς και το ύψος των προστίμων και αποζημιώσεων που ενδέχεται να καταβάλουν οι υπεύθυνοι της παράβασης.

Προσάρτημα 1

>ΑΡΧΗ ΓΡΑΦΗΚΟΥ>

ΥΠΟΥΡΓΕΙΟ ΑΛΙΕΙΑΣ, ΓΕΩΡΓΙΑΣ ΚΑΙ ΑΓΡΟΤΙΚΗΣ ΑΝΑΠΤΥΞΗΣ

Αίτηση για την έκδοση αδείας για τα ξένα σκάφη βιομηχανικής αλιείας

1. Όνομα του πλοιοκτήτη:

2. Διεύθυνση του πλοιοκτήτη:

3. Όνομα του εκπροσώπου ή του τοπικού πράκτορα του πλοιοκτήτη:

4. Διεύθυνση του εκπροσώπου ή του τοπικού πράκτορα του πλοιοκτήτη:

5. Όνομα του πλοιάρχου:

6. Όνομα του σκάφους:

7. Αριθμός νηολογίου:

8. Ημερομηνία και τόπος ναυπήγησης:

9. Σημαία του σκάφους (ιθαγένεια):

10. Λιμάνι νηολόγησης:

11. Λιμάνι εφοπλισμού:

12. Συνολικό μήκος:

13. Πλάτος:

14. Μεικτή χωρητικότητα:

15. Καθαρή χωρητικότητα:

16. Χωρητικότητα αμπαριών:

17. Χωρητικότητα ψύξης και κατάψυξης:

18. Τύπος και ισχύς του κινητήρα:

19. Αλιευτικά εργαλεία:

20. Αριθμός πληρώματος:

21. Σύστημα επικοινωνίας:

22. Ενδεικτικό κλήσης:

23. Χαρακτηριστικά αναγνώρισης:

24. Αλιευτικές εργασίες που πρόκειται να αναπτυχθούν:

25. Τόπος εκφόρτωσης των αλιευμάτων:

26. Αλιευτικές ζώνες:

27. Είδη που πρόκειται να αλιευθούν:

28. Διάρκεια ισχύος της άδειας:

29 Ειδικοί όροι:

30. Λοιπές δραστηριότητες του αιτούντος στο Πράσινο Ακρωτήριο:

Γνώμη της γενικής διεύθυνσης αλιείας

Παρατηρήσεις του Υπουργείου Αλιείας, Γεωργίας και Αγροτικής Ανάπτυξης

>ΤΕΛΟΣ ΓΡΑΦΗΚΟΥ>

Προσάρτημα 2

>ΑΝΑΦΟΡΑ ΣΕ ΦΗΛΜ>

Προσάρτημα 3

>ΑΡΧΗ ΓΡΑΦΗΚΟΥ>

ΠΛΗΡΟΦΟΡΙΕΣ ΓΙΑ ΤΑ ΑΛΙΕΥΜΑΤΑ ΑΠΟ ΒΙΟΜΗΧΑΝΙΚΗ ΑΛΙΕΙΑ

1. Όνομα και αριθμός νηολόγησης του σκάφους:

2. Ιθαγένεια:

3. Τύπος του σκάφους:

(δηλαδή: για φρέσκο ψάρι, τόνο κ.λπ.)

4. Όνομα του πλοιάρχου ή του κυβερνήτη του σκάφους:

5. Άδεια αλιείας εκδοθείσα από:

Διάρκεια ισχύος:

6. Τύπος αλιείας:

7. Ημερομηνία εξόδου από το λιμένα:

Ημερομηνία εισόδου στο λιμένα:

8. Αποτέλεσμα κάθε αλίευσης με τράτα:

Ημερομηνία Ζώνη αλιείας Αλιευθέντα είδη Τόνοι Λιμένας εκφόρτωσης

Ο υπογράφων .............................., πλοίαρχος ή κυβερνήτης του ανωτέρω σκάφους ή ο αντιπρόσωπός του, δηλώνω ότι τα ανωτέρω στοιχεία είναι αληθή 7 τούτο επικυρώνεται από τον παρατηρητή της κυβέρνησης.

Επικυρώνεται από τον παρατηρητή της κυβέρνησης Ο πλοίαρχος ή ο κυβερνήτης

>ΤΕΛΟΣ ΓΡΑΦΗΚΟΥ>